Legal Document

Category: 195

Text:
9. ΝΟΜΟΘΕΤ. ΔΙΑΤΑΓΜΑ υπ’ αριθ. 649 της 24/27 Αυγ. 1970 (ΦΕΚ Α΄ 176)  Περί ιεραρχίας, προαγωγών και αποστρατείας Ανθυπασπιστών Χωροφυλακής και των τούτοις αντιστοιχούντων του Λιμενικού Σώματος, της Αστυνομίας Πόλεων και της Πυροσβεστικής Υπηρεσίας. (Διορθ.Ημαρτ.της 18 Μαΐου 1971 ΦΕΚ Α΄ 97)  ΚΕΦΑΛΑΙΟΝ Α΄ Περί Ανθυπασπιστών Χωροφυλακής  και των τούτοις αντιστοιχούντων των λοιπών Σωμάτων. Αντικείμενον Άρθρ.1.-1.Τα της ιεραρχίας, προαγωγών και αποστρατείας των μονίμων Ανθυπασπιστών των Σωμάτων Χωροφυλακής και Λιμενικού, των Ανθυπαστυνόμων Αστυνομίας Πόλεων και των Πυρονόμων Πυροσβεστικού Σώματος ρυθμίζονται δια του παρόντος. 2.Όπου εν τω παρόντι αναφέρονται οι όροι «ανθυπασπιστής»–«ανθυπασπισταί» εάν δεν ορίζεται άλλως, νοούνται εκτός των ανθυπασπιστών Χωροφυλακής και Λιμενικού και οι τούτοις αντιστοιχούντες ανθυπαστυνόμοι Αστυνομίας Πόλεων και Πυρονόμοι Πυροσβεστικού Σώματος. Βαθμός–Αντιστοιχία Άρθρ.2.-1.Οι Ανθυπασπισταί προέρχονται, κατά τας κειμένας διατάξεις, εξ Υπαξιωματικών, ο δε βαθμός αυτών είναι ενδιάμεσος μεταξύ του κατωτέρου βαθμού των Αξιωματικών και του ανωτέρου τοιούτου των Υπαξιωματικών. 2.Ο βαθμός του Ανθυπασπιστού αντιστοιχεί προς τον βαθμόν του Ανθυπασπιστού των τριών κλάδων των Ενόπλων Δυνάμεων. Αρχαιότης Άρθρ.3.-1.Η αρχαιότης μεταξύ Ανθυπασπιστών καθορίζεται γενικώς εκ της χρονολογίας υπογραφής της διοικητικής πράξεως, δι’ ης απενεμήθη ο βαθμός. 2.Εν περιπτώσει ταυτοχρόνου προαγωγής, η αρχαιότης προσδιορίζεται εκ της σειράς επιτυχίας, όπου προβλέπονται προαγωγικαί εξετάσεις, άλλως εκ της τοιαύτης του προηγουμένου βαθμού. Όριον ηλικίας Άρθρ.4.-Οι Ανθυπασπισταί Χωροφυλακής και Λιμενικού, οι Ανθυπαστυνόμοι και οι Πυρονόμοι αποστρατεύονται υποχρεωτικώς την 31ην Δεκεμβρίου του έτους συμπληρώσεως του 52ου έτους της ηλικίας των. Σελ. 24,536(β) Τεύχος ΙΑ-5-2 Σελ. 2 Εξέλιξις Ανθυπασπιστών εις Αξιωματικούς Άρθρ.5.-1.Ανθυπασπισταί γενικώς προάγονται αντιστοίχως εις τον βαθμόν του Ανθυπομοιράρχου, Σημαιοφόρου Λιμενικού Σώματος Ειδικών Υπηρεσιών, Υπαστυνόμου Β΄ και Ανθυποπυραγού, εφ’ όσον έχουν: α)Τετραετίαν εν τω βαθμώ. β)Αποφοιτήσει ευδοκίμως εκ των αντιστοίχων σχολών μετεκπαιδεύσεως, ως εν τοις επομένοις άρθροις του παρόντος ορίζεται και γ)Κριθή παρά των αρμοδίων Συμβουλίων προακτέοι, κατά τας διατάξεις του παρόντος. 2.Εις τον χρόνον, περί ου το στοιχ. α της παροηγουμένης παραγράφου, προσμετρείται ο επόμενος χρόνος: α)Κανονικής αδείας μέχρις ενός μηνός κατ’ έτος. β)Βραχείας ή προφορικής αδείας μέχρις 7 ημερών κατ’ έτος. γ)Αδείας λόγω νόσου μέχρι 12 μηνών εν συνόλω. δ)Νοσηλείας μέχρις έξ μηνών εν συνόλω. ε)Μετεκπαιδεύσεως εν τη Σχολή Ανθυπασπιστών. Οιοσδήποτε άλλος χρόνος απουσίας δεν προσμετρείται.  4.Α.δ.9 Αξιωματικοί Σωμάτων Ασφαλείας   463 Σύστασις και λειτουργία Σχολών Μετεκπαιδεύσεως Ανθυπασπιστών Άρθρ.6.-1.Συνιστώνται σχολαί επαγγελματικής μετεκπαιδεύσεως Ανθυπασπιστών Χωροφυλακής, Λιμενικού και Αστυνομίας Πόλεως, λειτουργούσαι εις πόλεις και οικήματα καθοριζόμενα δι’ αποφάσεως του αρμοδίου Υπουργού. Η Σχολή μετεκπαιδεύσεως Ανθυπασπιστών Χωροφυλακής και Αστυνομίας Πόλεων δύναται να λειτουργή εις την Σχολήν Αξιωματικών Χωροφυλακής ή Αστυνομίας Πόλεων, αναλόγως της υπάρξεως εν αυταίς καταλλήλου χώρου, ως τμήμα τούτων. 2.Η διάρκεια της εις τας σχολάς ταύτας μετεκπαιδεύσεως ορίζεται εννεάμηνος, δυναμένη να περιορισθή εις επτάμηνον ή να παραταθή μέχρι δωδεκαμήνου, δι’ αποφάσεως του αρμοδίου Υπουργού, τη ητιολογημένη προτάσει των οικείων Αρχηγών. 3.Τα αφορώντα εις την εν γένει λειτουργίαν των σχολών τούτων, την έναρξιν και λήξιν της εκπαιδευτικής περιόδου, τα διδασκόμενα μαθήματα, το εκπαιδευτικόν προσωπικόν, την βαθμολογίαν της επιδόσεως, τας συνεπείας δια τους κωλυομένους ή μη επιδεικνύοντας επιμέλειαν και ζήλον κατά την δάρκειαν της εκπαιδεύσεως,ως και πάσα άλλη αναγκαία λεπτομέρεια αφορώσα εις την εφαρμογήν του παρόντος, ρυθμίζονται δι’ αποφάσεως του αρμοδίου Υπουργού, τη προτάσει των οικείων Αρχηγών. Εξεδόθη η υπ’ αριθ. 4548 Φ. 1/5 της 12/24 Δεκ. 1970 (ΦΕΚ Β΄ 927) αποφ. Υπ. Δημοσίας Τάξεως περί συστάσεως και λειτουργίας Σχολής Επαγγελματικής Μετεκπαιδεύσεως Ανθυπασπιστών Χωροφυλακής και Ανθυπαστυνόμων Αστυνομίας Πόλεων, τροποποιηθείσα δια της υπ’ αριθ. 2365 Φ. 1/5 της 25 Ιουν./2 Ιουλ. 1971 (ΦΕΚ Β΄ 506) ομοίας. Δια του Π.Δ. 855 της 8/23 Νοεμ. 1976 (ΦΕΚ Α΄ 313) κατηργήθη η ανωτέρω Σχολή και αι ανωτέρω αποφάσεις, και συνεστήθη Σχολή Επαγγελματικής Μετεκπαιδεύσεως Ανθυπασπιστών Χωροφυλακής. Δια δε του Π.Δ. 854 της 9/23 Νοεμ. 1976 (ΦΕΚ Α΄ 313) συνεστήθη Σχολή Επαγγελματικής Μετεκπαιδεύσεως Ανθυπαστυνόμων. 4.Ο διορισμός του εν τη προηγουμένη παραγράφω εκπαιδευτικού προσωπικού ενεργείται δι’ αποφάσεως του αρμοδίου κατά περίπτωσιν Υπουργού, κατόπιν προτάσεων των οικείων Αρχηγών των Σωμάτων. Οι ούτω διοριζόμενοι αμείβονται καθ’ ώραν διδασκαλίας, θεωρητικής ή πρακτικής, ή διεξαγωγής γραπτών εξετάσεων και βαθμολογίας αυτών, η δε καθ’ ώραν αμοιβή ορίζεται δια κοινής αποφάσεως του αρμοδίου Υπουργού και του Υπουργού των Οικονομικών. 5.Ειδικώς προκειμένου περί Πυρονόμων Πυροσβεστικού Σώματος, ούτοι συνεκπαιδεύονται μετά των δοκίμων αξιωματικών του Πυροσβεστικού Σώματος, καθ’ όλην την διάρκειαν της εκπαιδευτικής περιόδου. Εν περιπτώσει αυξήσεως του χρόνου εκπαιδεύσεως των δοκίμων Ανθυποπυραγών οι Πυρονόμοι εκπαιδεύονται μόνον κατά την διάρκειαν του πρώτου έτους. 6.Τα έξοδα λειτουργίας των σχολών (μισθώματα, καθαριότης, θέρμανσις, φωτισμός, ύδρευσις, εκπαιδευτικά συγγράμματα και γραφική ύλη), ως και αι εν γένει δαπάναι υπηρεσιακής μετακινήσεως και αποζημιώσεως των μετεκπαιδευομένων βαρύνουν τον προϋπολογισμόν των αρμοδίων Υπουργείων, δικαιολογούμενα κατά τα εκάστοτε ισχύοντα. 7.Της μετεκπαιδεύσεως εξαιρούνται οι ανήκοντες εις το προσωπικόν μουσικής και τεχνικόν τοιούτον Ανθυπασπισταί. Είσοδος Ανθυπασπιστών εις την Σχολήν Μετεκπαιδεύσεως Άρθρ.7.-1.Εις τας Σχολάς μετεκπαιδεύσεως Ανθυπασπιστών Χωροφυλακής, Ανθυπαστυνόμων και Πυρονόμων εισάγονται Ανθυπασπισταί, Ανθυπαστυνόμοι και Πυρονόμοι, κατά την εν τη επετηρίδι αυτών σειράν, ανεξαρτήτως χρόνου παραμονής εις τον βαθμόν, κατόπιν προτάσεων των αρμοδίων προς σύνταξιν και υποβολήν διαδοχικών σημειώσεων ή φύλλων ποιότητος αξιωματικών, εφ’ ων αποφαίνεται τελικώς ο αρμόδιος Αρχηγός, εκτός εάν υπάρχουν διαφωνίαι των καθ’ ιεραρχίαν προϊσταμένων, οπότε αποφαίνεται τελικώς ο Υπουργός Δημοσίας Τάξεως, εφ’ όσον: α)Είναι απόφοιτοι γυμνασίου ή άλλης ισοτίμου ανεγνωρισμένης Σχολής. β)Λόγω ηλικίας έχουν αποκλεισθή της συμμετοχής εις τους διενεργουμένους διαγωνισμούς δια την εισαγωγήν των εις τας Σχολάς Αξιωματικών Χωροφυλακής, Αστυνομίας Πόλεων και Πυροσβεστικού, και γ)Έχουν κριθή προακτέοι, ή ικανοί προς παραμονήν, ή μετά την ισχύν του παρόντος, ως διατηρητέοι. Με την παρ. 6 του άρθρ. 3 του Π.Δ. 90/27 Φεβρ.-18 Μαρτ. 1991 (ΦΕΚ Α΄ 42), κατωτ.σελ. 270, 837, ορίστηκε ότι: «Η εισαγωγή Πυρονόμων στη Σχολή Μετεκπαίδευσης του Ν.Δ. 649/1970 (Α΄ 176) ενεργείται μόνον με εξετάσεις. Δικαίωμα συμμετοχής στις εξετάσεις έχουν Πυρονόμοι απόφοιτοι Λυκείου ηλικίας 38 ετών και άνω   (Αντί για τη σελ. 24, 551(γ) Σελ.  24,551(δ) Τεύχος 1334 Σελ. 13 Αξιωματικοί Σωμάτων Ασφαλείας 4.Α.δ.9   464 που έχουν τριετή υπηρεσία στο βαθμό τους. Κατά τα λοιπά εξακολουθούν να ισχύουν οι διατάξεις του Ν.Δ. 649/1970 και του άρθρ. 15 του Νόμ. 1339/1983 (Α΄ 35). Οι Πυρονόμοι πτυχιούχοι Ανωτάτων Σχολών που έχουν τις προϋποθέσεις του πρώτου εδαφίου της παρούσας παραγράφου, εισάγονται στη Σχολή Μετεκπαιδεύσης χωρίς εξετάσεις». 2.Η εκάστοτε λειτουργία της Σχολής, μετεκπαιδεύσεως Ανθυπασπιστών Χωροφυλακής, Ανθυπαστυνόμων και Πυρονόμων, ως και αριθμός των εισακτέων εις ταύτην ορίζεται δι’ αποφάσεως του Υπουργού Δημοσίας Τάξεως, τη ητιολογημένη προτάσει των οικείων Αρχών. 3.Εις την Σχολήν μετεκπαιδεύσεως Ανθυπασπιστών Λιμενικού, καλούνται τμηματικώς προς φοίτησιν άπαντες οι έχοντες κριθή μέχρι της χρονολογίας δημοσιεύσεως του παρόντος ως «προακτέοι», μετά δε την ισχύν του παρόντος ως «διατηρητέοι», Ανθυπασπισταί. 4.(Καταργήθηκε από την περ. στ εδάφ. 1 Άρθρ. 18 Νόμ. 2329/22-22 Αυγ. 1995, ΦΕΚ Α΄ 172, Τόμ. 20 σελ. 120,508).  5.Η πρόσκλησις προς φοίτησιν γίνεται κατά την εν τη επετηρίδι των Ανθυπασπιστών των οικείων Σωμάτων υφισταμένην σειράν αρχαιότητος, ο δε αριθμός των δι’ εκάστην εκπαιδευτικήν περίοδον καλουμένων ορίζεται δι’ αποφάσεως των αρμοδίων Υπουργών, τη προτάσει των οικείων Αρχηγών. «6.Ανθυπαστυνόμοι και Πυρονόμοι που καλούνται προς φοίτηση στις ανωτέρω Σχολές, κωλυόμενοι κατά το χρόνο της εκπαίδευσης για υπηρεσιακούς λόγους και χωρίς δική τους υπαιτιότητα, καλούνται προς φοίτηση στην επόμενη, μετά την άρση του κωλύματος αυτού, εκπαιδευτική περίοδο, εφόσον δεν απώλεσαν τα απαιτούμενα προσόντα. Αν αποφοιτήσουν ευδόκιμα, εντάσσονται, ανάλογα με το βαθμό επίδοσής τους, στην επετηρίδα μαζί με τους αποφοιτήσαντες συναδέλφους τους κατά την εκπαιδευτική περίοδο κατά την οποία κλήθηκαν για πρώτη φορά να φοιτήσουν. Σε περίπτωση που για σοβαρούς προσωπικούς ή οικογενειακούς λόγους ζητήσουν την εξαίρεσή τους από την φοίτηση στη συγκεκριμένη εκπαιδευτική περίοδο, εφόσον οι προβαλλόμενοι λόγοι κριθούν βάσιμοι, καλούνται να φοιτήσουν στην επόμενη περίοδο, με την προϋπόθεση ότι δεν απώλεσαν τα απαιτούμενα προσόντα. Νέα εξαίρεση επιτρέπεται μόνο για μια ακόμη φορά. Στις ανωτέρω περιπτώσεις, οι αποφοιτούντες ευδόκιμα, εντάσσονται στην επετηρίδα των συναδέλφων τους με τους οποίους αποφοιτούν μαζί. Σελ.  24,552(δ) Τεύχος 1334 Σελ. 14 Για τους διατελούντες στην κατάσταση υπηρεσίας γραφείου, η κατάστασή τους αυτή δεν αποτελεί κώλυμα για την πρότασή τους προς φοίτηση ή συμμετοχή στις εξετάσεις, οι καλούμενοι όμως προς φοίτηση παραπέμπονται στην Υγειονομική Επιτροπή του άρθρ. 55 του Π.Δ. 584/1985 (Α΄ 205) για να αποφανθεί αν η υγεία τους επιτρέπει ακινδύνως της παρακολούθηση του προγράμματος. Σε περίπτωση που δεν κρίνονται ικανοί ή αρνούνται τη φοίτηση, δεν εξελίσσονται περαιτέρω. Η παρ. 6 αντικαταστάθηκε ως άνω από την παρ. 1 του άρθρ. 2 του Π.Δ. 202/13-17 Απρ. 1989 (ΦΕΚ Α΄ 97), κατωτ.αριθ.43. 7.Δια τους οιονδήποτε λόγον δηλούντος εγγράφως ότι δεν επιθυμούν όπως φοιτήσουν εις τας Σχολάς μετεκπαιδεύσεως Ανθυπασπιστών, δεν υποβάλλονται προτάσεις εισόδου των εν τη Σχολή. Ούτοι δεν προάγονται περαιτέρω.  Η δήλωσις των μη επιθυμούντων φοίτησιν εν ουδεμιά περιπτώσει δύναται να ανακληθή εκ των υστέρων. 8.Οι μη ευδοκίμως αποφοιτώντες της Σχολής δεν εξελίσσονται εις αξιωματικούς, αλλά κρίνονται δια την περαιτέρω παραμονήν των, κατά τα ισχύοντα δια τους μη προερχομένους εκ των Σχολών μετεκπαιδεύσεως Ανθυπασπιστάς. 4.Α.δ.9 Αξιωματικοί Σωμάτων Ασφαλείας   465 Επίδοσις και σειρά αρχαιότητος Άρθρ.8.-Η εις τας Σχολάς μετεκπαιδεύσεως επίδοσις των Ανθυπασπιστών των Σωμάτων δεν μεταβάλλει την υφισταμένην μεταξύ των σειράν αρχαιότητος εν τη επετηρίδι, λαμβάνεται όμως υπ’ όψιν ως ουσιώδες στοιχείον κατά την σύνταξιν των φύλλων ποιότητος και την κρίσιν τούτων υπό των αρμοδίων Συμβουλίων προαγωγών. Κρίσεις και προαγωγαί Ανθυπασπιστών Άρθρ.9.-1.Οι Ανθυπασπισταί κρίνονται κατ’ έτος, υπό των οικείων Συμβουλίων του παρόντος Νόμου, εφ’ όσον έχουν συμπληρώσει ενός έτους υπηρεσίαν εις τον βαθμόν των μέχρι τέλους Μαρτίου του έτους κρίσεως, συντασσομένων των ακολούθων πινάκων: α)Δια τους αποφοιτώντας ευδοκίμως εκ των Σχολών μετεκπαιδεύσεως, ως και τους Ανθυπασπιστάς μουσικής Λιμενικού Σώματος: ι.Προακτέων κατ’ εκλογήν. ιι.Προακτέων κατ’ αρχαιότητα. ιιι.Παραμενόντων εις τον αυτόν βαθμόν δια πρώτην, δευτέραν ή τρίτην φοράν. ιυ.Αποστρατευτέων. β)Δια τους λοιπούς, μη προερχομένους εκ των Σχολών, Ανθυπασπιστάς: ι.Διατηρητέων. ιι.Ανεπαρκών δια πρώτην, ή δευτέραν, ή τρίτην φοράν εν τω αυτώ βαθμώ. ιιι.Αποστρατευτέων. 2.Οι εις τας Σχολάς μετεκπαιδεύσεως φοιτώντες Ανθυπασπισταί δεν κρίνονται κατά την τυχόν διενεργουμένην κατά την διάρκειαν της φοιτήσεώς των ετησίαν κρίσιν, αλλά κρίνονται εκτάκτως, παρά του αρμοδίου Συμβουλίου, εντός διμήνου το βραδύτερον από του πέρατος της εκπαιδευτικής περιόδου, κατά τας διατάξεις της προηγουμένης παραγράφου. 3.Δια την σύνταξιν απάντων των ανωτέρω πινάκων εφαρμόζονται αναλογικώς αι σχετικαί περί ουσιαστικών προσόντων διατάξεις του εκάστοτε ισχύοντος νόμου περί ιεραρχίας, προαγωγών κλπ., των μονίμων αξιωματικών των Σωμάτων. 4.α)«Διατηρητέοι» κατά την έννοιαν της παρ. 1 του παρόντος κρίνονται οι θεωρούμενοι κατάλληλοι δια την αποτελεσματικήν ενάσκησιν των καθηκόντων του βαθμού των των συνεκτιμωμένων εις βαθμόν τουλάχιστον «καλώς». β)«Ανεπαρκείς εν τω βαθμώ» κατά την έννοιαν της παρ. 1 του παρόντος κρίνονται οι θεωρούμενοι εις μη ικανοποιητικόν βαθμόν ασκούντες τα καθήκοντα του βαθμού των. 5.Αι διατάξεις του άρθρ. 17 παρ. 4 του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού» ισχύουν αναλόγως και δια τους Ανθυπασπιστάς γενικώς. Διαδικασία προαγωγών Ανθυπασπιστών Άρθρ.10.-1.Αι προαγωγαί των εκ των Σχολών μετεκπαιδεύσεως προερχομένων Ανθυπασπιστών γενικώς εις Ανθυπομοιράρχους και τούτοις αντιστοιχούντας προς κάλυψιν κενών θέσεων ενεργούνται κατ’ εκλογήν και κατ’ αρχαιότητα με αναλογίαν 6/10 κατ’ εκλογήν και 4/10 κατ’ αρχαιότητα. 2.Εν ουδεμιά περιπτώσει Ανθυπασπιστής εγγεγραμμένος εις τους πίνακας «προακτέων κατ’ εγκλογήν» δύναται κατά τας προαγωγάς να υπολειφθή νεωτέρου του εγγεγραμμένου εις πίνακας «κατ’ αρχαιότητα», αλλά προάγεται εκ του κατ’ εκλογήν πίνακος και προ του κατ’ αρχαιότητα νεωτέρου του, προς πλήρωσιν του αριθμού των κενών θέσεων. 3.Ο αριθμός των κενών θέσεων, προς πλήρωσιν των οποίων ενεργούνται προαγωγαί, εκ τε του «κατ’ εκλογήν» και του «κατ’ αρχαιότητα» πίνακος και βάσει των εν παρ. 1 του παρόντος άρθρου ποσοστών, περιλαμβάνει απάσας τας κατά την διάρκειαν της ισχύος του πίνακος υπαρχούσας και δημιουργουμένας κενάς θέσεις. 4.Εάν οι εις ένα των πινάκων εγγεγραμμένοι Ανθυπασπισταί είναι ολιγώτεροι του αναλογούντος εις αυτόν ποσοστού προς προαγωγήν, τότε ο αριθμός των προακτέων συμπληρούται εκ του ετέρου πίνακος. 5.Όταν εκ της ούτω γενομένης κατανομής των κενών θέσεων εις τον βαθμόν του Ανθυπομοιράρχου, και τούτω αντιστοιχούντων δεν προκύπτει ακέραιος αριθμός αλλά κλάσμα, τότε η υπολειπομένη θέσις δίδεται εις τους του πίνακος εκείνου, ούτινος το κλάσμα είναι μεγαλύτερον, εν περιπτώσει δε ίσου κλασματικού υπολοίπου η θέσις αύτη δίδεται εις τους «κατ’ εκλογήν» προακτέους. 6.Εν περιπτώσει συγχρόνου προαγωγής οι προαγόμενοι «κατ’ εκλογήν» και «κατ’ αρχαιότητα» διατηρούν την προ της προαγωγής υφισταμένην μεταξύ των σειράν αρχαιότητος. Συνέπειαι δυσμενών κρίσεων Άρθρ.11.-1.Ανθυπασπισταί κρινόμενοι τρις ως «ανεπαρκείς» ή ως «παραμένοντες» εν τω κατεχομένω βαθμώ αποστρατεύονται αυτεπαγγέλτως. 2.Εις τας κρίσεις ταύτας υπολογίζονται και αι τοιαύται μέχρι της ισχύος του παρόντος γενόμεναι βάσει των προϊσχυουσών δι’ έκαστον Σώμα διατάξεων «μη προακτέων», «ανεπαρκών» και «στασίμων», εξισούμεναι με την θέσιν του «παραμένοντος» εις τον βαθμόν κατά την έννοιαν του παρόντος νόμου, προκειμένου περί κρίσεως των ευδοκίμως αποφοιτησάντων εκ των Σχολών με την θέσιν δε του «ανεπαρκούς» προκειμένου περί των λοιπών. (Μετά την σελ. 24, 552) Σελ. 24, 553 Τεύχος 414-Σελ. 5 Αξιωματικοί Σωμάτων Ασφαλείας 4.Α.δ.9   466 3.Δια την εφαρμογήν της ως άνω διατάξεως απαιτείται, όπως μία των εν αυτή αναφερομένων κρίσεων γίνη κατά τας μετά την ισχύν του παρόντος νόμου ετησίας κρίσεις. Φύλλα ποιότητος Άρθρ.12.-1.Δια Β.Δ/των εκδιδομένων τη προτάσει του αρμοδίου Υπουργού, ρυθμίζονται: Ο τύπος των φύλλων ποιότητος των Ανθυπασπιστών, τα ουσιαστικά προσόντα, οι αρμόδιοι κατά περίπτωσιν δια την σύνταξιν και αναθεώρησιν αυτών, ο τρόπος συντάξεως και υποβολής των, ο χρόνος τακτικής ή εκτάκτου συντάξεως, ως και πάσα άλλη σχετική λεπτομέρεια αφορώσα τα φύλλα ποιότητος, τα ατομικά βιβλιάρια και λοιπά έγγραφα αυτών. 2.Τα φύλλα ποιότητος των Ανθυπασπιστών, συντασσόμενα υποχρεωτικώς υπό των κατά περίπτωσιν αρμοδίων, υποβάλλονται, κατά λόγον αρμοδιότητος, εις τα οικεία Αρχηγεία άπαξ του έτους και εντός του πρώτου 10ημέρου του μηνός Μαρτίου. Όμοια φύλλα ποιότητος συντάσσονται υποχρεωτικώς άμα τη μεταθέσει του κρινομένου ή του κρίνοντος. Εν πάση περιπτώσει, δια την σύνταξιν φύλλου ποιότητος, δέον όπως ο κρινόμενος έχη υπηρετήσει υπό τας διαταγάς του κρίνοντος επί τρίμηνον τουλάχιστον. Οι Ανθυπασπισταί χαρακτηρίζονται εις τα φύλλα ποιότητος ως κάτωθι: ΕΞΑΙΡΕΤΟΙ  10 ΛΙΑΝ ΚΑΛΟΙ  9, 8 ΚΑΛΟΙ  7, 6, 5 ΣΧΕΔΟΝ ΚΑΛΟΙ 4, 3 ΑΠΑΡΑΔΕΚΤΟΙ 2, 1 3.Εάν η εις το αρμόδιον Αρχηγείον έγκαιρος υποβολή των φύλλων ποιότητος ματαιωθή εξ οιουδήποτε λόγου τα αρμόδια συμβούλια κρίσεως αποφαίνονται επί τη βάσει των φύλλων ποιότητος της αμέσως προηγουμένης χρονικής περιόδου και των τυχόν υπαρχόντων λοιπών στοιχείων, εξαιρουμένων των περιπτώσεων της παρ. 4 του άρθρ. 16 του παρόντος, καθ’ ας αποφαίνεται επί τη βάσει νέου φύλλου ποιότητος. Σύνθεσις Συμβουλίων κρίσεων Ανθυπασπιστών Άρθρ.13.-1.α.Δια την ετησίαν κρίσιν των Ανθυπασπιστών Χωροφυλακής και την εγγραφήν τούτων εις τους προβλεπομένους υπό του παρόντος πίνακος, αρμόδιον καθίσταται το συμβούλιον Χωροφυλακής, περί ου η διάταξις του άρθρ. 34 παρ. 4 του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού». Σελ. 24, 554 Τεύχος 414-Σελ. 6 β.Δια την ετησίαν κρίσιν των Ανθυπασπιστών Λιμενικού Σώματος και την εγγραφήν τούτων εις τους προβλεπομένους υπό του παρόντος πίνακας, αρμόδιον καθίσταται το Συμβούλιον Λιμενικού Σώματος, περί ου η διάταξις του άρθρ. 36 παρ. 4αβ του Ν.Δ. 139/1969. γ.Δια την ετησίαν κρίσιν των Ανθυπαστυνόμων Αστυνομίας Πόλεων και την εγγραφήν τούτων εις τους προβλεπομένους υπό του παρόντος πίνακας, αρμόδιον καθίσταται το Συμβούλιον Αστυνομίας Πόλεων, περί ου η διάταξις του άρθρ. 35 παρ. 4 του Ν.Δ. 139/1969. δ.Δια την ετησίαν κρίσιν των Πυρονόμων Πυροσβεστικού Σώματος και την εγγραφήν τούτων εις τους προβλεπομένους υπό του παρόντος πίνακας, αρμόδιον καθίσταται το Συμβούλιον Πυροσβεστικού Σώματος, περί ου η διάταξις του άρθρ. 37 παρ. 4 του Ν.Δ. 139/1969. 2.Τα ανωτέρω Συμβούλια ευρίσκονται εν απαρτία παρόντων απάντων των μελών αυτών, αι δε αποφάσεις των λαμβάνονται δια φανεράς ψηφοφορίας κατά πλειοψηφίαν. 3.Αι αποφάσεις των ανωτέρω Συμβουλίων είναι υποχρεωτικαί δια τους αρμοδίους Υπουργούς. Σύγκλησις Συμβουλίων Κρίσεως Ανθυπασπιστών Άρθρ.14.-1.Τα Συμβούλια Κρίσεως Ανθυπασπιστών συνέρχονται τακτικώς μεν κατά μήνα Απρίλιον εκάστου έτους προς κρίσιν απάντων των Ανθυπασπιστών εφ’ όσον συνεπλήρωσαν τον εν τω άρθρ. 9 του παρόντος προβλεπόμενον χρόνον εν τω βαθμώ, εκτάκτως δε οσάκις ήθελε συντρέξει περίπτωσις συμπληρωματικής κρίσεως Ανθυπασπιστών κατά τας διατάξεις του νόμου τούτου. 2.Μη καθισταμένης δυνατής, δι’ οιονδήποτε λόγον, της συγκλήσεως των ανωτέρω συμβουλίων εντός της οριζομένης προθεσμίας, δύναται αύτη να παρατείνεται επί ένα εισέτι μήνα, δι’ αποφάσεως του αρμοδίου Υπουργού, δημοσιευομένης εις την Εφημερίδα της Κυβερνήσεως.  4.Α.δ.9 Αξιωματικοί Σωμάτων Ασφαλείας   467 Λειτουργία Συμβουλίων, σύνταξις πρακτικών και πινάκων Άρθρ.15.-1.Οι πρόεδροι των συμβουλίων κρίσεως Ανθυπασπιστών προσκαλούν εγγράφως τα μέλη του συμβουλίου εις συνεδρίαν, καθορίζοντες εν ταυτώ τον χρόνον και τόπον συνεδριάσεως. 2.Τα οικεία συμβούλια κρίσεως Ανθυπασπιστών μετά μελέτην των επί των φύλλων ποιότητος προτάσεων και λοιπών εν τοις ατομικοίς αυτών εγγράφοις και φακέλλοις στοιχείων, καταρτίζουν τους δια του παρόντος νόμου προβλεπομένους πίνακας εις διπλούν. Οι πίνακες υπογράφονται υπό πάντων των μελών των συμβουλίων και του Γραμματέως αυτών. 3.Αι εργασίαι των συμβουλίων περατούνται εντός ευλόγου χρόνου, μη δυναμένου να παραταθή πέραν του 20ημέρου, πλην εκτάκτων υπηρεσιακών αναγκών εκτιμωμένων, προτάσει των οικείων Αρχηγών, υπό των αρμοδίων Υπουργών. 4.Τα ανωτέρω συμβούλια μεθ’ εκάστην συνεδρίασιν συντάσσουν πρακτικά εις διπλούν, άτινα, μετά το πέρας των εργασιών των, υποβάλλουν εις τα οικεία Αρχηγεία, ομού μετά των συνταχθέντων πινάκων. 5.Εφ’ όσον η κρίσις των συμβουλίων αποβαίνει εις βάρος του κρινομένου, δια του χαρακτηρισμού τούτου ως (α) «προακτέου κατ’ αρχαιότητα» οσάκις προβλέπεται προαγωγή και «κατ’ εκλογήν», (β) «παραμένοντος εις τον αυτόν βαθμόν», (γ) «ανεπαρκούς» και (δ) «αποστρατευτέου», δέον να εκτίθενται επαρκώς εν τοις πρακτικοίς οι λόγοι της δυσμενούς κρίσεως. Κύρωσις και ισχύς πίνακων Άρθρ.16.-1.Οι καταρτιζόμενοι πίνακες κυρούνται υποχρεωτικώς υπό του αρμοδίου Υπουργού εντός 15νθημέρου από της υποβολής των εις αυτόν υπό του οικείου Αρχηγείου. Η σχετική κυρωτική απόφασις δημοσιεύεται εις την Εφημερίδα της Κυβερνήσεως. 2.Από της ως άνω δημοσιεύσεως άρχεται η ισχύς των πινάκων τούτων και διαρκεί μέχρι και της προτεραίας της κυρώσεως των νέων πινάκων. Οι τυχόν καταρτιζόμενοι συμπληρωματικοί πίνακες ισχύουν μέχρι της ημερομηνίας, καθ’ ην ισχύουν και οι τακτικοί. 3.Το οικείον Αρχηγείον εντός προθεσμίας τριάκοντα ημερών από της ισχύος των πινάκων κοινοποιεί επί αποδείξει εις έκαστον των ενδιαφερομένων την δυσμενή περί αυτού απόφασιν του συμβουλίου μετά της αιτιολογίας αυτής. 4.Ανθυπασπισταί κρινόμενοι υπό των συμβουλίων ως «παραμένοντες» ή ως «ανεπαρκείς» μετατίθενται, εντός διμήνου από της κοινοποιήσεως αυτοίς της αποφάσεως περί δυσμενούς κρίσεως, εις ετέραν υπηρεσίαν, επί τω σκοπώ όπως το υποβληθησόμενον δια την επομένην κρίσιν των φύλλον ποιότητος συνταχθή παρ’ ετέρου αξιωματικού, εκτός εάν εμεσολάβησε μετάθεσις του συντάξαντος το φύλλον ποιότητος αξιωματικού. Εξαιρούνται της τοιαύτης μεταθέσεως οι Ανθυπασπισταί της Μουσικής. Επανάκρισις Άρθρ.17.-1.Ανθυπασπισταί κριθέντες δυσμενώς υπό των οικείων συμβουλίων, κατά τα εν άρθρ. 15 παρ. 5 καθοριζόμενα, ουχί ομοφώνως, δικαιούνται εις υποβολήν αιτήσεως επανακρίσεως. Η αίτησις αύτη υποβάλλεται ιεραρχικώς εις τον οικείον Αρχηγόν εντός 45νθημέρου αποκλειστικής προθεσμίας από της εις τον αιτούντα κοινοποιήσεως της αποφάσεως της δυσμενούς κρίσεως. 2.Ο αρμόδιος Αρχηγός παραπέμπει προς επανάκρισιν τας αιτήσεις ταύτας εντός 30 ημερών από της λήξεως της ως άνω 45νθημέρου προθεσμίας, μετά των ατομικών φακέλλων και τυχόν προσκομισθέντων νέων στοιχείων, εις το αντίστοιχον εκάστου Σώματος ανώτερον Συμβούλιον, προκειμένου δε περί Ανθυπασπιστών Λιμενικού Σώματος, εις το συμβούλιον Λιμενικού Σώματος, περί ων τα άρθρ. 34 παρ. 3γ4, 35 παρ. 3γ2, 37 παρ. 3δ2 και 36 παρ. 4γ2 του Ν.Δ. 139/1969 «περί ιεραρχίας, προαγωγών κλπ. των αξιωματικών Χωροφυλακής, Αστυνομίας Πόλεων, Λιμενικού και Πυροσβεστικού Σώματος» ως τούτο συνεπληρώθη υπό του Ν.Δ. 248/1969. 3.Η κατά τας διατάξεις του παρόντος υποβολή αιτήσεως επανακρίσεως των ενδιαφερομένων Ανθυπασπιστών δεν αναστέλλει την έκδοσιν των υπό της Διοικήσεως οφειλομένων πράξεων. 4.Επί των αιτήσεων επανακρίσεων αποφαίνονται, εντός 20ημέρου, τα ανωτέρω συμβούλια επανακρίσεως, άτινα κρίνουν οριστικώς τους αιτήσαντας επανάκρισιν Ανθυπασπιστάς και εγγράφουν τούτους εις συμπληρωματικούς πίνακας, κυρουμένους κατά τα εν άρθρ. 16 οριζόμενα, ή απορρίπτουν τας αιτήσεις, συντάσσοντα σχετικόν πρακτικόν. Το πρακτικόν μετά των πινάκων συνυποβάλλονται εις τα οικεία Αρχηγεία. 5.Γενομένων δεκτών των αιτήσεων επανακρίσεως οι δικαιωθέντες αποκαθίστανται, προκαλουμένων των σχετικών διοικητικών πράξεων αναδρομικής αποκαταστάσεως αυτών. Εν περιπτώσει απορρίψεως των αιτήσεων επανακρίσεως εκ μέρους των αρμοδίων συμβουλίων, τα οικεία Αρχηγεία προβαίνουν εις την κοινοποίησιν των τοιούτων αποφάσεων εις τους ενδιαφερομένους. 6.Ανθυπασπιστής μη εισαχθείς εις την  σχολήν μετεκπαιδεύσεως συνεπεία δυσμενούς  κρίσεως, αποκαθιστάμενος κατά την επανάκρισιν,  δικαιούται να φοιτήση εις την ανωτέρω σχολήν  εφ’ όσον εισήχθησαν νεώτεροι του και δεν  παρήλθε δίμηνον από της ενάρξεως της εκπαιδευτι- κής   περιόδου   της    σχολής. Εν   περιπτώσει    πα-  (Αντί για τη σελ. 24 ,555) Σελ. 24 ,555(α) Τεύχος ΙΒ-4-2 Σελ. 27 Αξιωματικοί Σωμάτων Ασφαλείας 4.Α.δ.9   468 ρόδου χρόνου μείζονος του διμήνου, ούτος ακολουθεί την επομένην εκπαιδευτκήν σειράν και μετ’ ευδόκιμον αποφοίτησιν και ευμενή κρίσιν ως προακτέου, εφ’ όσον προήχθη νεώτερός του εν τη επετηρίδι, προάγεται αναδρομικώς και τάσσεται εις την σειράν αρχαιότητος, ην είχε προ της δυσμενούς κρίσεως. Προαγωγαί Ανθυπασπιστών Ειδικών Κατηγοριών Άρθρ.18.-1.Οι εις την κατάστασιν της πολεμικής ή μονίμου διαθεσιμότητος τελούντες ή μετατιθέμενοι Ανθυπασπισταί προάγονται κατά τας διατάξεις των ειδικών περί τούτων Νόμων. 2.Αι προαγωγαί επ’ ανδραγαθία των Ανθυπασπιστών ενεργούνται συμφώνως προς τας ειδικάς περί τούτων διατάξεις. Ούτοι μετά την προαγωγήν των ταύτην εισάγονται άνευ προτάσεων εις την οικείαν σχολήν μετεκπαιδεύσεως Ανθυπασπιστών κατά την πρώτην μετά την προαγωγήν των εκπαιδευτικήν περίοδον και διέπονται εφεξής υπό των διατάξεων, αίτινες αφορούν τους αξιωματικούς τους εξ’ Ανθυπασπιστών προερχομένους, περί ων το παρόν Ν.Δ/μα. Απονομή αποστρατευτικού βαθμού Άρθρ.19.-1.Εις τους εξερχομένους της υπηρεσίας Ανθυπασπιστάς απονέμεται ο αποστρατευτικός βαθμός του Ανθυπομοιράρχου και του τούτω αντιστοιχούντος, εφ’ όσον έχουν συμπληρώσει 25ετή τουλάχιστον συντάξιμον υπηρεσίαν, εξ ης τέσσαρα και ήμισυ έτη εις τον βαθμόν. 2.Αποστρατευτικός βαθμός δεν απονέμενεται εις τους εξερχομένους της Υπηρεσίας δια λόγους πειθαρχίας ή συνεπεία καταδίκης. 3.Αι διατάξεις του παρόντος άρθρου εφαρμόζονται και δια τους Ανθυπασπιστάς τους διατελούντας εις την κατάστασιν της υπηρεσίας γραφείου. ΚΕΦΑΛΑΙΟΝ Β΄ Τελικαί – Μεταβατικαί – Καταργητικαί Διατάξεις Τελικαί Διατάξεις Μισθολογική αντιστοιχία – Αρχαιότης Άρθρ.20.-1.Η μισθολογική αντιστοιχία των εν άρθρ. 2 του παρόντος βαθμού είναι η των αντιστοίχων βαθμών των Ενόπλων Δυνάμεων. 2.(Καταργήθηκε από την περίπτ.β΄ άρθρ. 13 Νόμ. 1801/13-19 Αυγ. 1988 (ΦΕΚ Α΄ 171), Τόμ. 20 σελ. 120,506). Σελ. 24, 556(α) Τεύχος ΙΒ-4-2 Σελ. 28 Κρίσις συμπληρούντων 35ετή πραγματικήν  υπηρεσίαν Άρθρ.21.-Πλωτάρχαι Ειδικών Υπηρεσιών Λιμενικού Σώματος, Μοίραρχοι, Αστυνόμοι Β΄ και Πυραγοί, εξ Ανθυπασπιστών ή των αντιστοιχούντων προς τούτοις προερχόμενοι, συμπληρούντες 35ετή πραγματικήν υπηρεσίαν, κατά την διάρκειαν του έτους διενεργείας των κρίσεων, κρίνονται υποχρεωτικώς προς αποστρατείαν, αποστρατευόμενοι μετά 30 ημέρας από της χρονολογίας συμπληρώσεως της 35ετούς πραγματικής υπηρεσίας. Δια τον υπολογισμόν της 35ετούς πραγματικής υπηρεσίας προσμετρείται πάσα υπηρεσία διανυθείσα εις τας Ενόπλους Δυνάμεις ή την Χωροφυλακήν, ή το Λιμενικόν Σώμα, ή την Αστυνομίαν Πόλεων, ή το Πυροσβεστικόν Σώμα υφ’ οιανδήποτε ιδιότητα. Ειδικώς δια τους Πυρονόμους δεν προσμετρείται ο χρόνος του κληρωτού. Προσμετρείται ωσαύτως και πάσα υπηρεσία διανυθείσα εις Δημοσίας Πολιτικάς Υπηρεσίας, ως και εις Νομικά Πρόσωπα Δημοσίου Δικαίου ή Οργανισμούς της Τοπικής Αυτοδιοικήσεως, εφ’ όσον αύται αναγνωρίζονται ως συντάξιμοι.  4.Α.δ.9 Αξιωματικοί Σωμάτων Ασφαλείας   469 Σύστασις οργανικών θέσεων Άρθρ.22.-1.Ο εν τω άρθρ. 3 του Ν.Δ. 3365/1955 «περί Κώδικος της Ελληνικής Βασιλικής Χωροφυλακής» καθοριζόμενος αριθμός οργανικών θέσεων Ανθυπασπιστών Χωροφυλακής κατά Τάξεις, Α, Β, Γ, λογιζόμενος ως ενιαίος εν τω συνόλω του, μειούται κατά 117, συνιστωμένων αντιστοίχως 100 θέσεων Αξιωματικών εξ Ανθυπασπιστών προερχομένων, ως ακολούθως: Ανθυπομοίραρχοι 50, Υπομοίραχοι 30, Μοίραρχοι 20. 2.Συνιστώνται 2 οργανικαί θέσεις Πλωταρχών Λιμενικού Σώματος Ειδικών Υπηρεσιών μειουμένων των οργανικών θέσεων των Υποπλοιάρχων Λιμενικού Σώματος Ειδικών Υπηρεσιών κατά 2. Εις τας θέσεις ταύτας προάγονται Υποπλοίαρχοι Ειδικών Υπηρεσιών κατά τας διατάξεις του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων Αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού» οίτινες μετά τρίμηνον κρίνονται υποχρεωτικώς παρά του οικείου Συμβουλίου. Όριον ηλικίας των Πλωταρχών Ειδικών Υπηρεσιών ορίζεται το 55ον έτος, εφαρμοζόμενον από 31 Δεκ. 1971. 3.Ο εν τω άρθρ. 6 του Κ.Ν. 2458/1953/Α΄ 11/58 «περί Οργανισμού του Σώματος Αστυνομίας Πόλεων» καθοριζόμενος αριθμός, οργανικών θέσεων Ανθυπαστυνόμων Αστυνομίας Πόλεων μειούται κατά 47 συνιστωμένων αντιστοίχως 40 θέσεων Αξιωματικών εξ Ανθυπαστυνόμων προερχομένων, ως ακολούθως:Υπστυνόμοι Β΄ 18, Υπαστυνόμοι Α΄ 12, Αστυνόμοι Β΄ 10. «4.Ο αριθμός των οργανικών θέσεων Πυρονόμων Γενικών Υπηρεσιών όπως αυτός καθορίζεται από το άρθρ. 19 του Νόμ. 683/1977 μειώνεται κατά 42 θέσεις και συνιστώνται αντίστοιχα 40 θέσεις Ανθυπυραγών–Υποπυραγών και 2 θέσεις Πυραγών Γενικών Υπηρεσιών. Οι θέσεις αυτές καλύπτονται από αξιωματικούς που προέρχονται από Πυρονόμους σύμφωνα με τις ισχύουσες διατάξεις». Η παρ. 4 αντικαταστάθηκε ως άνω από την παρ. 6 άρθρ. 6 του Π.Δ. 53/30-31 Ιαν. 1989 (ΦΕΚ Α΄ 26), (κατωτ.σελ. 270,831). 5.Δια Β.Δ/των προκαλουμένων υπό των Υπουργών Δημοσίας Τάξεως και Οικονομικών δύναται να αυξομειούται ο αριθμός των οργανικών θέσεων Ανθυπασπιστών, συνιστωμένων ισαρίθμων οργανικών θέσεων Αξιωματικών εξ Ανθυπασπιστών προερχομένων, κατά την έννοιαν του παρόντος νόμου. «Ωσαύτως δια Β.Δ/των εκδιδομένων προτάσει των Υπουργών Οικονομικών και Ναυτιλίας, Μεταφορών και Επικοινωνιών δύναται να αυξομειούται ο αριθμός των οργανικών θέσεων Ανθυπασπιστών Λιμενικού Σώματος, συνιστωμένων ισαρίθμων οργανικών θέσεων Αξιωματικών (Ειδικών Υπηρεσιών) εξ Ανθυπασπιστών προερχομένων κατά την έννοιαν του παρόντος Νόμου. Το σύνολον των κατά το παρόν εδάφιον συνιστωμένων θέσεων δεν δύναται να υπερβή τας τριάκοντα». Το ανωτέρω εντός « » εδάφιον προσετέθη, δια του Ν.Δ. 1177/72 (κατωτ.αριθ.14). 6.Δια Β.Δ/τος προκαλουμένου υπό του Υπουργού Εμπορικής Ναυτιλίας θέλουν καθορισθή εκ των υφισταμένων οργανικών θέσεων Αξιωματικών Ειδικών Υπηρεσιών αι κατά βαθμόν θέσεις Αξιωματικών κατηγορίας μουσικών Λιμενικού, αίτινες δεν δύνανται να υπερβαίνουν τας 4 εν συνόλω. Τας δια της παραγράφου ταύτης θεσπιζομένας θέσεις Αξιωματικών Ειδικών Υπηρεσιών κατηγορίας μουσικών, καταλαμβάνουν, οσάκις χηρεύουν, ανθυπασπισταί Λιμενικοί–Μουσικοί, κεκτημένοι, πέραν των δια του παρόντος προβλεπομένων προσόντων, και πτυχίον Ωδείου. 7.(Καταργήθηκε από την περίπτ.β΄ άρθρ. 13 Νόμ. 1801/13-19 Αυγ. 1988 (ΦΕΚ Α΄ 171), τόμ. 20 σελ. 120,506). Βαθμολογική εξέλιξις Άρθρ.23.-1.Δια τους Αξιωματικούς τους προερχομένους εξ Ανθυπασπιστών τηρείται ιδία επετηρίς, αι δε θέσεις των βαθμών Ανθυπομοιράρχων και Υπομοιράρχων και των τούτοις αντιστοιχούντων είναι ενιαίαι. 2.Αξιωματικοί των Σωμάτων Χωροφυλακής, Αστυνομίας Πόλεων και Πυροσβεστικού, εξ Ανθυπασπιστών προερχόμενοι, εξελίσσονται μέχρι του βαθμού του Μοιράρχου και των τούτω αντιστοιχούντων, οι δε του Λιμενικού μέχρι του βαθμού του Πλωτάρχου Ειδικών Υπηρεσιών διεπόμενοι κατά τα λοιπά υπό των οικείων διατάξεων του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού». (Αντί για τη σελ. 24 ,557(β) Σελ. 24, 557(γ) Τεύχος ΙΒ-4-2 Σελ. 29 Αξιωματικοί Σωμάτων Ασφαλείας 4.Α.δ.9   470 Εξαιρέσεις Άρθρ.24.-1.Ανθυπασπισταί, καταλαμβανόμενοι υπό του ορίου ηλικίας, κατά τας διατάξεις του παρόντος Ν.Δ/τος και μη έχοντες συμπληρώσει 25ετή πραγματικήν υπηρεσίαν, τίθενται εκτός οργανικών θέσεων και αποστρατεύονται με τον ον έφερον βαθμόν, άμα τη συμπληρώσει 25ετούς πραγματικής υπηρεσίας. Ούτοι, καθ’ ον χρόνον διατελούν εις την κατάστασιν ταύτην κρίνονται κατ’ έτος κατά το άρθρ. 9 του παρόντος και εντάσονται εις ένα των πινάκων «διατηρητέων» ή «αποστρατευτέων». 2.Αι διατάξεις του παρόντος Ν.Δ/τος δεν ισχύουν δια τους Ανθυπασπιστάς μουσικής και τεχνικού προσωπικού τυπογραφείου, οπλισμού, αυτοκινήτων και τηλεπικοινωνιών. 3.Ο εκτός υπηρεσίας διανυθείς χρόνος δεν λαμβάνεται υπ’ όψει δια την λήψιν αποδοχών, ουδέ δια την θεμελίωσιν δικαιώματος συντάξεως. 4.Αι διατάξεις του άρθρ. 18 του Α.Ν. 360/68 «περί τροποποιήσεως και συμπληρώσεως των περί Πυροσβεστικής Υπηρεσίας κειμένων διατάξεων», ως ούτος ισχύει, δεν θίγονται υπό του παρόντος Ν.Δ/τος.  Σελ. 24,558(γ) Τεύχος ΙΒ-4-2 Σελ. 30 4.Α.δ.9 Αξιωματικοί Σωμάτων Ασφαλείας   471 Μεταβατικαί διατάξεις Άρθρ.25.-1.Μέχρι της κατά το άρθρ. 12 του παρόντος Ν.Δ/τος δημοσιεύσεως των υπ’ αυτού προβλεπομένων Β.Δ/των περί φύλλων ποιότητος, θα ισχύσουν αι προγενέστεραι κείμεναι διατάξεις περί διαδοχικών σημειώσεων, προτάσεων και φύλλων ποιότητος Ανθυπασπιστών. Η δια του άρθρ. 12 παρ. 2 του παρόντος οριζομένη κλίμαξ βαθμολογίας των ουσιαστικών προσόντων των Ανθυπασπιστών, έχει την εν άρθρ. 60 παρ. 2 του Ν.Δ. 139/1969 περί ιεραρχίας, προαγωγών κλπ. των μονίμων Αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού καθοριζομένην αντιστοιχίαν. 2.Κατά την πρώτην εφαρμογήν του παρόντος και μέχρι συμπληρώσεως των προβλεπομένων οργανικών θέσεων Ανθυπομοιράρχων και των τούτοις αντιστοιχούντων, περί ων το άρθρ. 22 του παρόντος Ν.Δ/τος οι εκ της Σχολής μετεκπαιδεύσεως ευδοκίμως αποφοιτώντες ονομάζονται Ανθυπομοίραρχοι, Υπαστυνόμοι Β΄, Ανθυποπυραγοί, κατά παρέκκλισιν των περί προαγωγών διατάξεων των άρθρ. 9 και 10 του παρόντος Ν. Δ/τος, της μεταξύ τούτων αρχαιότητος ρυθμιζομένης επί τη βάσει του γενικού μέσου όρου βαθμολογίας, ην έκαστος έλαβε κατά την έξοδόν του εκ της Σχολής μετεκπαιδεύσεως. 3.Κατά την πρώτην εφαρμογήν του παρόντος τας υπό του άρθρ. 22 παρ. 1 και 3 συνιστωμένας οργανικάς θέσεις Υπομοιράρχων και Μοιράρχων και των τούτοις αντιστοιχούντων της Αστυνομίας Πόλεων καταλαμβάνουν προσωρινώς Ανθυπομοίραρχοι–Υπαστυνόμοι Β΄ μέχρι δε καλύψεώς των δια προαγωγής τούτων κατά τας διατάξεις του παρόντος. 4.Μετά την πρώτην συμπλήρωσιν των εν παρ. 2 και 3 οργανικών θέσεων Ανθυπομοιράρχων και των τούτοις αντιστοιχούντων, αι προαγωγαί των αποφοιτώντων εκ των οικείων Σχολών μετεκπαιδεύσεως πραγματοποιούνται κατά την υπό των άρθρ. 9 και 10 του παρόντος Ν.Δ/τος προβλεπομένην διαδικασίαν. 5.Επί έν εξάμηνον από της ισχύος του παρόντος, εφ’ όσον εν τω μεταξύ δεν άρξηται η λειτουργία της Σχολής μετεκπαιδεύσεως, αι τυχόν δημιουργούμεναι κεναί θέσεις Σημαιοφόρων Ειδικών Υπηρεσιών θα πληρώνται κατά σειράν αρχαιότητος εκ των εχόντων τα σχετικά προσόντα Ανθυπασπιστών Λιμενικού Σώματος, οίτινες κατά τας δύο τελευταίας ετησίας κρίσεις έχουν περιληφθή εις τους οικείους πίνακας προακτέων ή διατηρητέων. 6.Επί πενταετίαν από της ισχύος του παρόντος Ν.Δ/τος επιτρέπεται όπως εισάγωνται εις την οικείαν σχολήν μετεκπαιδεύσεως και Πυρονόμοι μη απόφοιτοι γυμνασίου, ή άλλης ισοτίμου ανεγνωρισμένης σχολής. 7.Αι διατάξεις του παρόντος Ν.Δ/τος, περί κρίσεως Ανθυπασπιστών ως «μη προακτέων» ή «ανεπαρκών» δια τρίτην φοράν, εφαρμόζονται και επί των γενομένων κρίσεων Ανθυπασπιστών κατά το έτος 1970-1971. 8.Η διάταξις του άρθρ. 4 του παρόντος, ως προς τους Ανθυπασπιστάς Λιμενικού Σώματος, τίθεται εις εφαρμογήν από 1ης Ιαν. 1973. Καταργητικαί διατάξεις Άρθρ.26.-Από της δημοσιεύσεως του παρόντος καταργούνται: 1.Αι διατάξεις των άρθρ. 165-187 του Ν.Δ. 3365/1955 «περί Κώδικος του Σώματος Ελληνικής Βασιλικής Χωροφυλακής», ως ετροποποιήθησαν και συνεπληρώθησαν μεταγενεστέρως. (Αύται εξακολουθούν ισχύουσαι μόνον δια τους Ανθυπασπιστάς μουσικής και τεχνικού προσωπικού τυπογραφείου, οπλισμού, αυτοκινήτων και τηλεπικοινωνιών, ως εν άρθρ. 3 παρ. 1 στοιχ. ε΄ έως και θ΄ του ως άνω Ν.Δ/τος αναφέρονται). Το δεύτερον εδάφιον της παρ. 1 κατηργήθη δια του άρθρ. 23 Νόμ. 772/1978 (κατωτ.αριθ. 34). 2.Αι υπό της κειμένης Νομοθεσίας, προβλεπόμεναι διακρίσεις Ανθυπασπιστών Χωροφυλακής εις Α, Β, Γ τάξεως. Πάντες οι κατά την ισχύν του παρόντος υπηρετούντες Ανθυπασπισταί Χωροφυλακής Α, Β, Γ, τάξεως θεωρούνται δια πάσας τας περιπτώσεις ως Ανθυπασπισταί, του εις οιανδήποτε τάξιν (Α, Β, Γ) χρόνου υπηρεσίας των θεωρουμένου ως τοιούτου υπηρεσίας εις τον βαθμόν του Ανθυπασπιστού. 3.Το άρθρ. 111 του Κ.Ν. 2458/53/Α11/58 «περί Οργανισμού του Σώματος Αστυνομίας Πόλεων». 4.Η παρ. 1 του άρθρ. 3 του Α.Ν. 131/1936 «περί τροποποιήσεως και συμπληρώσεως των περί διοικήσεως του Εμπορικού Ναυτικού διατάξεων» και το εις εκτέλεσιν αυτού εκδοθέν από 7.2.1948 Β.Δ/μα «περί προαγωγικών εξετάσεων Αρχικελευστών Λιμενικού Σώματος», ως και αι παρ. 1 του άρθρ. 31 και 4 του άρθρ. 41 του από 27.5.1927 Π.Δ/τος. 5.Η παρ. 6 του άρθρ. 60 του Ν.Δ. 139/1969 «περί ιεραρχίας, προαγωγών, αποστρατείας και μεταθέσεων των μονίμων αξιωματικών των Σωμάτων Χωροφυλακής, Αστυνομίας Πόλεων, Λιμενικού και Πυροσβεστικού». 6.Πάσα ετέρα γενική ή ειδική διάταξις αφορώσα εις τους Ανθυπασπιστάς αντικειμένη εις τας διατάξεις του παρόντος νόμου. Άρθρ.27.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην των διατάξεων των άρθρ. 6, 7 και 13 αυτού η ισχύς των οποίων άρχεται από της 1ης Ιαν. 1971.  (Αντί της σελ. 24,5581) ΣΕλ. 24,5581(α) Τεύχος 664-Σελ. 13  Αξιωματικοί Σωμάτων Ασφαλείας 4.Α.δ.9   472 4.Α.δ.9 Αξιωματικοί Σωμάτων Ασφαλείας   473